22 чэрвеня ў круглым стале, прысвечаным падвядзенню вынікаў I этапу ХХІV курса Міжнароднай летняй школы “Нясвіжская акадэмія”, прынялі ўдзел Міністр культуры Рэспублікі Беларусь Бондар Юрый Паўлавіч і рэктар Беларускага дзяржаўнага ўніверсітэта культуры і мастацтваў Корбут Аліна Анатольеўна, дырэктар Інстытута павышэння кваліфікацыі і перападрыхтоўкі кадраў Філіпаў Аляксандр Анатольевіч, каардынатары праекта – галоўны спецыяліст Нацыянальнага інстытута спадчыны Лідзія Клюпш і намеснік дырэктара Інстытута павышэння кваліфікацыі Лапцёнак Ірына Браніславаўна, спецыялісты па ахове спадчыны ўпраўленняў (аддзелаў) ідэалагічнай работы, культуры і па справах моладзі абласных і раённых выканаўчых камітэтаў Рэспублікі Беларусь, дэпартаментаў па ахове спадчыны міністэрстваў культуры Літвы і Украіны. Удзельнікі падзяліліся вопытам работы, вызначылі актуальныя напрамкі дзейнасці ў галіне аховы гісторыка-культурнай спадчыны і перспектывы супрацоўніцтва.